《立冬舟中即事 其二》
明代·张以宁

我家溪上白柴扉，久别儿时旧钓矶。兵后故庐悲茂草，梦中慈母念单衣。

千年汗竹何多错，万里浮萍未暂归。伫立悲风挥血泪，此身元不为轻肥。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。